Case ID: 1099715
Sentence 12: Bu əsasla da hesab edir ki,yuxarıda istinad edilmiş halların müəyyən edilməsi üçün iş üzrə məhkəmə-tikinti ekspertizasına göndərilməsi zəruridir.AR MM-nin 180.1-ci maddəsinə görə tikinti məqsədləri üçün ayrılmayan torpaq sahəsində və ya buna lazımı icazələr almadan və ya şəhərsalma və tikinti normalarını və qaydalarını ciddi surətdə pozmaqla tikilmiş yaşayış evi,digər tikili,qurğu və ya başqa daşınmaz əmlak özbaşına tikili sayılır.Həmin Məcəllənin 180.2-ci maddəyə əsasən özbaşına tikinti aparmış şəxs ona mülkiyyət hüququ əldə etmir və 180.3-cü maddəsinə görə də özbaşına tikintiyə mülkiyyət hüququ məhkəmə tərəfindən o halda tanına bilər ki, tikinti aparılmış torpaq sahəsi onun mülkiyyətində olsun.Əgər tikintinin saxlanması digər şəxslərin hüquqlarını və qanunla qorunan mənafələrini pozursa göstərilən şəxsin özbaşına tikiliyə mülkiyyət hüququ tanına bilməz.Nəhayət AR MM-nin 180.4-ci maddəsinə görə isə tikinti məqsədləri üçün ayrılmayan torpaq sahəsində və ya buna lazımı icazələr almadan və ya şəhərsalma və tikinti normalarını və qaydalarını ciddi surətdə pozmaqla tikilmiş bina və qurğular müvafiq icra hakimiyyəti orqanlarının və ya maraqlı tərəfin müraciəti üzrə qəbul edilmiş məhkəmənin qərarı əsasında sökülə bilər.Birinci instansiya məhkəməsində aparılmış məhkəmə araşdırmaları zamanı müəyyən edilmişdir ki, cavabdehlər heç bir hüquqi əsası olmadan qanunla müəyyən edilmiş ona məxsus torpaq sahəsinə giriş-çıxış yolunu zəbt etməklə qanunsuz ferdi yaşayış evləri inşa etmiş, həyətyanı torpaq sahələrini daş hasara almışlar.